**ΕΙΔΙΚΗ ΣΥΜΒΑΣΗ ΠΡΑΚΤΙΚΗΣ ΑΣΚΗΣΗΣ ΚΑΤΑΡΤΙΖΟΜΕΝΟΥ Σ.Α.Ε.Κ**

Σήμερα στις ...............του μηνός ……………………………του έτους 20……….., μεταξύ:

α) του Φορέα Απασχόλησης ……………………… (τίτλος φορέα) με ΑΦΜ………………...,υπαγόμενος στη Δ.Ο.Υ…………………….….., που εκπροσωπείται από τον/την ……………………………………… (ονοματεπώνυμο νόμιμου εκπροσώπου), ο οποίος στο εξής ονομάζεται εργοδότης, και

β) του/της……………….…………………(ονοματεπώνυμο) του …………….…………..(πατρώνυμο) με Α.Δ.Τ ……………….………. και ΑΦΜ …………………….…….. υπαγόμενου/ης στη Δ.Ο.Υ. ……………..………………….κατοίκου (οδός, αριθμός, ΤΚ, περιοχή), καταρτιζόμενου/ης/αποφοίτου/ης της ειδικότητας …………………..……………………. του τομέα …………..………………………………………... της εκπαιδευτικής δομής Σ.Α.Ε.Κ …………………………………………… του ΕΛΓΟ – ΔΗΜΗΤΡΑ, επιπέδου 5 του Ε.Π.Π., ο οποίος στο εξής ονομάζεται πρακτικά ασκούμενος/η,

Σε εφαρμογή:

1. Του ν.4763/2020/21-12-2020 (Α’254) «Εθνικό Σύστημα Επαγγελματικής Εκπαίδευσης, Κατάρτισης και δια βίου Μάθησης, ενσωμάτωση στην ελληνική νομοθεσία της Οδηγίας (ΕΕ)2018/958 του Ευρωπαϊκού Κοινοβουλίου και του Συμβουλίου της 28ης Ιουνίου 2018 σχετικά με τον έλεγχο αναλογικότητας πριν από τη θέσπιση νέας νομοθετικής κατοχύρωσης των επαγγελμάτων (ΕΕ L 173), κύρωση της Συμφωνίας μεταξύ της Κυβέρνησης της Ελληνικής Δημοκρατίας και της Κυβέρνησης της Ομοσπονδιακής Δημοκρατίας της Γερμανίας για το Ελληνογερμανικό Ίδρυμα Νεολαίας και άλλες διατάξεις» όπως τροποποιήθηκε με τον ν.5082/Α’ 9/19.01.2024 «Ενίσχυση του Εθνικού Συστήματος Επαγγελματικής Εκπαίδευσης και Κατάρτισης και άλλες επείγουσες διατάξεις».

2. Της ΚΥΑ 709/287335/Β’ 4807/18.10.2021 «Κανονισμός Λειτουργίας των δημόσιων Ινστιτούτων Επαγγελματικής Κατάρτισης (ΙΕΚ) αρμοδιότητας του Υπουργείου Αγροτικής Ανάπτυξης και Τροφίμων» .

3. Της ΚΥΑ 211/114179/Β’ 2571/20.04.23 «Πρακτική άσκηση των καταρτιζόμενων των δημόσιων Ινστιτούτων Επαγγελματικής Κατάρτισης (ΙΕΚ), αρμοδιότητας Υπουργείου Αγροτικής Ανάπτυξης και Τροφίμων που λειτουργούν στον ΕΛΓΟ-ΔΗΜΗΤΡΑ».

4. Του Οδηγού Σπουδών …………………………………………………….(αναφέρεται ο Οδηγός της εκάστοτε ειδικότητας).

Συνάπτεται σύμβαση Πρακτικής άσκησης με τους παρακάτω όρους:

Ο Εργοδότης αποδέχεται να απασχολήσει στην επιχείρησή του τον/την πρακτικά ασκούμενο/η και να του/της παρέχει κάθε δυνατή διευκόλυνση, για την παρακολούθηση του προγράμματος κατάρτισης του/της στην ειδικότητα …………………………………………………………………. και την αρτιότερη εκμάθηση της τέχνης του και αποδέχεται την εποπτεία της Σ.Α.Ε.Κ ………………………………………….. του ΕΛΓΟ ΔΗΜΗΤΡΑ σχετικά με το έργο της Πρακτικής Άσκησης, σύμφωνα με τις απαιτήσεις της ΚΥΑ 211/114179/Β’ 2571/20.04.23.

1. Ο εργοδότης υποδέχεται στην έδρα/υποκατάστημα του επί της οδού ……………………………………………………………………………………………………………………. (πλήρης διεύθυνση, οδός, αριθμός, ΤΚ, περιοχή), τον/την πρακτικά ασκούμενο/η για υλοποίηση της Πρακτικής άσκησης καταρτιζόμενων Σ.Α.Ε.Κ διάρκειας …………………………………..…
2. Αυτή η σύμβαση Πρακτικής Άσκησης είναι ορισμένου χρόνου, αρχίζει στις ........../............./................ και λήγει στις …………/….........../.................... το εβδομαδιαίο πρόγραμμα/ωράριο εργασίας είναι: Ημέρες:…………………………Ωράριο:……………………
3. Ο εργοδότης οφείλει να διασφαλίζει την ισότιμη πρόσβαση στο εργασιακό αντικείμενο όλων των πρακτικά ασκούμενων συμπεριλαμβανομένων των ατόμων με αναπηρία ή/και ειδικές εκπαιδευτικές ανάγκες.
4. Απαγορεύεται η πραγματοποίηση πρακτικής άσκησης στον εργασιακό χώρο κατά τις νυχτερινές ώρες (22:00 – 06:00).
5. Δεν επιτρέπεται η υπέρβαση του ημερήσιου ωραρίου πέραν των ωρών που ορίζονται στη σύμβαση πρακτικής άσκησης.
6. Τις Κυριακές και τις ημέρες επίσημης αργίας απαγορεύεται η πραγματοποίηση της Πρακτικής άσκησης καταρτιζόμενων Σ.Α.Ε.Κ.
7. Κατά την διάρκεια πρακτικής άσκησης ο/η καταρτιζόμενος/η υπάγεται στην ασφάλιση του e-ΕΦΚΑ (πρώην ΙΚΑ ΕΤΑΜ) μόνο για τον κλάδο του ατυχήματος. Για την ασφάλισή του καταβάλλονται οι προβλεπόμενες από την παρ. 1 του άρθρου 10 του ν. 2217/1994 (Α’ 83) ασφαλιστικές εισφορές, οι οποίες βαρύνουν το φυσικό ή νομικό πρόσωπο (εργοδότης) στο οποίο υλοποιείται η πρακτική άσκηση.
8. Οι πρακτικά ασκούμενοι/ες κατά το διάστημα της πρακτικής άσκησης, εφόσον δεν καλύπτονται για παροχές ασθένειας σε είδος άμεσα ή έμμεσα και έπειτα από προσκόμιση σχετικής Υ.Δ., υπάγονται στην ασφάλιση τόσο του κλάδου παροχών ασθένειας σε είδος, όσο και του κλάδου παροχών ασθένειας σε χρήμα, οι οποίες βαρύνουν το φυσικό ή νομικό πρόσωπο (εργοδότης) στο οποίο υλοποιείται η πρακτική άσκηση.
9. Ο εργοδότης υποχρεούται να εξοφλεί έγκαιρα τις ασφαλιστικές εισφορές του/της πρακτικά ασκούμενου/ης, σύμφωνα με τις ισχύουσες διατάξεις.
10. Ο/η πρακτικά ασκούμενος/η αποδέχεται να τηρεί τις υποχρεώσεις που προκύπτουν από την κείμενη νομοθεσία.
11. Ο εργοδότης αποδέχεται να χορηγήσει στον καταρτιζόμενο βεβαίωση παρουσίας, σύμφωνα µε προτεινόμενο από την Εκπαιδευτική Μονάδα υπόδειγμα.
12. Ο εργοδότης αποδέχεται τις υποχρεώσεις που προκύπτουν από την κείμενη νομοθεσία.
13. Ο εργοδότης ορίζει έμπειρο στέλεχος συναφούς επαγγελματικής ειδικότητας με τον/την πρακτικά ασκούμενο/η, ως εκπαιδευτή στο χώρο εργασίας, τον/τους …………………………………………………………………………………………………………… (ονοματεπώνυμο και ειδικότητα).
14. Ο εργοδότης υποδέχεται και συνεργάζεται με τον επόπτη /συντονιστή της Σ.Α.Ε.Κ, ο οποίος παρακολουθεί και ελέγχει την πρόοδο του/της πρακτικά ασκούμενου/ης.
15. Κάθε εργοδότης (του Ιδιωτικού και του Δημοσίου Τομέα) οφείλει να καταχωρίζει στο Πληροφοριακό Σύστημα «ΕΡΓΑΝΗ» του Υπουργείου Εργασίας, και Κοινωνικών Υποθέσεων το έντυπο «Ε3.5 Αναγγελία Έναρξης/ Μεταβολών πρακτικής άσκησης», σύμφωνα με τις ισχύουσες διατάξεις του αρμόδιου Υπουργείου, την έναρξη της πρακτικής άσκησης και τη λήξη αυτής για κάθε πρακτικά ασκούμενο. Οι εργοδότες του Δημοσίου υποχρεούνται επιπλέον να καταχωρίζουν το απογραφικό δελτίο κάθε πρακτικά ασκούμενου στο Μητρώο Ανθρώπινου Δυναμικού Ελληνικού Δημοσίου, σύμφωνα με τις ισχύουσες διατάξεις. Τα ανωτέρω έγγραφα τηρούνται στο αρχείο εργοδότη, ώστε να είναι διαθέσιμα σε περίπτωση ελέγχου.
16. Αν για οποιονδήποτε λόγο ο πρακτικά ασκούμενος διακόψει την πρακτική άσκηση, τότε οφείλει να ενημερώσει άμεσα τη Σ.Α.Ε.Κ. φοίτησης και να προσκομίσει το βιβλίο πρακτικής και το έντυπο της λήξης (Βεβαίωση Παρουσίας) με τις ημέρες πρακτικής άσκησης που έχουν πραγματοποιηθεί. Για να συνεχίσει την πρακτική άσκηση για το υπόλοιπο του προβλεπόμενου διαστήματος στον ίδιο ή σε άλλο φορέα απασχόλησης (εργοδότη), θα πρέπει να ακολουθηθεί εκ νέου η διαδικασία Έναρξης πρακτικής. Αν η διακοπή της πρακτικής άσκησης γίνει από τον εργοδότη τότε οφείλει ο τελευταίος να ενημερώσει άμεσα τη Σ.Α.Ε.Κ φοίτησης του πρακτικά ασκούμενου.
17. Ο/η πρακτικά ασκούμενος/η έχει δικαίωμα να αναφέρει στη διεύθυνση της Σ.Α.Ε.Κ τη μη τήρηση των όρων της πρακτικής άσκησης.
18. Η σύμβαση αυτή σύμφωνα µε το Νόμο μπορεί να καταγγελθεί από τους συμβαλλόμενους για σπουδαίο λόγο, τον οποίο οι συμβαλλόμενοι υποχρεούνται να γνωστοποιήσουν, πριν απ’ την καταγγελία στη Σ.Α.Ε.Κ.
19. Οι συμβαλλόμενοι δηλώνουν ότι έλαβαν γνώση των διατάξεων του Κανονισμού Λειτουργίας των Σ.Α.Ε.Κ αρμοδιότητας Υπουργείου Αγροτικής Ανάπτυξης και Τροφίμων (ΚΥΑ 709/287335/Β’ 4807/18.10.2021), και της ΚΥΑ 211/114179/Β’ 2571/20.04.23 «Πρακτική άσκηση των καταρτιζόμενων των δημόσιων Ινστιτούτων Επαγγελματικής Κατάρτισης (ΙΕΚ), αρμοδιότητας Υπουργείου Αγροτικής Ανάπτυξης και Τροφίμων που λειτουργούν στον ΕΛΓΟ-ΔΗΜΗΤΡΑ» όπως αυτές κάθε φορά ισχύουν, που αφορούν στην Πρακτική Άσκηση και αποτελούν μέρος της συμφωνίας αυτής.

Το συμφωνητικό αυτό συντάχθηκε σε τρία (3) αντίγραφα και υπογράφεται ως εξής:

|  |  |
| --- | --- |
| **Ο ΕΡΓΟΔΟΤΗΣ** (Υπογραφή και Σφραγίδα) | **Ο ΚΑΤΑΡΤΙΖΟΜΕΝΟΣ**  (Όνομα, Επώνυμο και Υπογραφή) |
|  |  |

**ΘΕΩΡΗΘΗΚΕ**

**Ο/Η Δ/ΝΤΗΣ/ΡΙΑ της Σ.Α.Ε.Κ**

(Υπογραφή και Σφραγίδα)